b'\n_START_ARTICLE_\n\xc5\xa0ipanska Luka\n_START_SECTION_\nGeografija\n_START_PARAGRAPH_\n\xc5\xa0ipanska Luka je mirno oto\xc5\xa1ko naselje z okoli 280 prebivalci. Naselje le\xc5\xbei na koncu dolgega zaliva Luka na zahodni obali otoka. Okoli zaliva se razprostira naselje, ki ima tudi manj\xc5\xa1i pomol, na katerem pristaja redna trajektna linija. Na pomolu stoji svetilnik, ki oddaja svetlobni signal: R Bl 5s. Nazivni domet svetilnika je 3 milje. Kadar piha severozahodni veter, ki je mo\xc4\x8dnej\xc5\xa1i od 3 boforov se v zalivu pojavlja bibavica, ob mo\xc4\x8dnjej\xc5\xa1em jugu pa je morje precej valovito. Sicer pa je prostrani zaliv Luka za navtike eden najvarnej\xc5\xa1ih v  Elafitskem oto\xc4\x8dju.\n_START_SECTION_\nGospodarstvo\n_START_PARAGRAPH_\nPrebivalci se ukvarjajo z ribolovom, vinogradni\xc5\xa1tvom, pridelavo oljk, fig, agrumov in turizmom. V kraju je hotel (H.\xc5\xa0ipan), ve\xc4\x8d restavracij, mo\xc5\xbeen pa je tudi najem privatnih sob in apartmajev.\n_START_SECTION_\nZgodovina\n_START_PARAGRAPH_\nV \xc5\xa0ipanski Luki so pri arheolo\xc5\xa1kih izkopavanjih odkrili ostanke rimske ville rustice. \xc5\xa0e ve\xc4\x8d pa jesrednjeve\xc5\xa1kih arhitekturnih spomenikov. Od teh \xc5\xa1e prav posebno izstopata dvorec dru\xc5\xbeine Sarko\xc4\x8devi\xc4\x87 iz 15. stoletja in gotski kne\xc5\xbeji dvorec z dvema biforoma in napisom iz 1450 nad gotskimi dvori\xc5\xa1\xc4\x8dnimi vrati.'